Tuiono TeanauTEANAU TUIONO (Green) (remote): Kia ora. Tēnā koe e te Minita me mihi au ki a koe ka tika nāu anō i hēpara ana tēnei pire ki roto i ngā tukanga Pāremata ā ko tāku pātai e pēnei ana. Ki tō whakaaro he aha ngā oranga he aha ngā painga mō ngā tamariki ki roto i ngā kura ngā tamariki Māori ngā tamariki Pākehā ngā tamariki katoa o Aotearoa ki tō whakaaro?[Hello. Greetings to the Minister. I have to acknowledge you for shepherding this bill through the parliamentary processes. My question is this: what according to you are the benefits and the gains for children in school—Māori children Pākehā children all children in New Zealand?]Hon KIRITAPU ALLAN (Associate Minister for Arts Culture and Heritage): Tēnā koe e te mema o te Pāti Kākāriki ki a koe Teanau. He pātai rangatira tērā. He aha ngā hua o tēnei pire mai a mātou mai ō tātou nei tamariki mai tō tātou nei mokopuna mai i ngā tāngata katoa o Aotearoa? Me huri au ki ngā kupu kei roto i te pire nei. He aha ngā tino hua kei roto i tēnei pire o Te Pire mō te Hararei Tūmatanui o te Kāhui o Matariki?Ko te mea tuatahi te whakamaharatanga. Te whakahōnore i te hunga kua mate mai i te aranga ake o Matariki i te tau o mua atu. Ko te mea tuarua te whakanuia i tēnei wā te huihui tahi ki te whānau me ngā hoa. Kei te mōhio mātou i roto i te Whare nei ko tēnei te tino hiahia mai o mātou i tēnei wā taumaha o te mate urutā. Koinā te whakaaro pai ki a mātou ki te whakapiripiri mai ki te whakanui i tēnei wā. Heoi anō ko te mea tuatoru te titiro ki tua te titiro whakamua ki ngā painga ka kawea mai ki te tau hou. He maha ngā hua i raro i ētahi whāinga mō tēnei wā kei roto i te pire nei ko te aroha ko te whakamaharatanga ko te kotahitanga ko te manaakitanga ko te tohatoha ko te mana taiao—he whakaaro rangatira tērā—ko te hākari ko te wānanga ko te noho tahi ko te atawhaitanga ko te whakanui ko te tuakiritanga.Maha ngā hua kei roto i tēnei pire heoi anō kei hea te ko wai te kākano o ētahi hua ā ko te mātauranga Māori ā ko ngā mea e pupuri ana mai ō tātou tīpuna mō tēnei reanga mō ngā reanga maha e whai atu i a mātou. Heoi anō ka puta mai kei roto i ngā tamariki ngā mokopuna ngā tāngata katoa ngā iwi katoa kei roto i te reanga hou ētahi kākano i waenganui i a rātou. He ngā hua o tēnei pire? Maha maha. He rā he wā he wā he wā—he aha te kupu? He wā kei te huria mātou mō he wā hou mō ngā tāngata o Aotearoa katoa. He whakaaro pai tērā he taima tika. Koinā. Kei a koe te mema o te Pāti Kākāriki koinā ngā hua mō ngā mokopuna mō ngā tamariki o tō tātou nei wā. Āe koinā.[Greetings to the member of the Green Party to you Teanau. That is a good question. What are the benefits of this bill for us for our children for our grandchildren and for all the people of New Zealand? I should turn to the words of this bill. What are the benefits of this bill Te Kāhui o Matariki Public Holiday Bill?Firstly it is remembrance. The honouring of those who have passed since the rising of Matariki in the previous year. Secondly it is the celebration of the now gathering with family and friends. Those of us in the House know that this is our real desire with the burden of the pandemic at this time. That is a nice thought that we could gather closely together to celebrate at this time. However the third aspect is the looking to the future to the good things we can carry into the new year. There are many benefits and purposes included in this bill. There is compassion remembrance unity caring sharing environmentalism—that is a big issue—then there is feasting studying togetherness kindness celebration and identity.There are many benefits of this bill but where what is it that seeded these fruits? It is Māori knowledge and those that held on to it our ancestors for this generation and the many generations who will follow us. However in the new generation there will be seeds appearing from our children our grandchildren from everybody from all the tribes. What are the benefits of this bill? There are many. It is a time—what is the word? It is a time that is being changed into something new for everyone in New Zealand. It is a great idea whose time has come—that's it. To you the member of the Green Party those are the benefits for the grandchildren the children of our time. Yes that is it.]TEANAU TUIONO (Green) (remote): Kia ora e Te Minita mō ēnā whakautu ā kei te whakaaro ake au mō ngā tamariki mokopuna kei te whakaaro ake au mō te katoa o ngā whetū o Matariki engari ko tāku pātai e pēnei ana. Ko wai te tino whetū ki roto i Te Kāhui o Matariki ā he aha te take i pērā ai?[Thank you Minister for those answers. I am thinking about the children and grandchildren. I am thinking about all the stars in the cluster of Matariki. But my question is this: what is your favourite star in the Matariki cluster and why?] Hon KIRITAPU ALLAN (Associate Minister for Arts Culture and Heritage): Tēnā koe e te mema o Te Pāti Kākāriki anō. Kāore he pātai pai kei te mōhio koe ko wai taku tino whetū heoi anō he rerekē mai i ngā kaupapa i raro i te whāinga tahi heoi anō me whakautu i tērā atu pātai i te mea he pātai pai ki ahau. Āe ko te tino whetū i waeganui i Te Kāhui o Matariki ki ahau nei ko te whetū a Hiwa-i-te-rangi. Koinā te whetū me whiu atu ngā whakaaro mō te tau ki mua. Tuarua koinā te ingoa o taku tamahine ko ia āe ko ia te tino tangata te whakatinana ngā hua o tēnei kaupapa o Matariki heoi anō ko ahau tērā. [Greetings once again to the member of the Green Party. Indeed it is a good question because you know very well what my favourite star is. It is not in line with our main focus but I have to answer it as I like that question. Yes my favourite star in the Matariki cluster is Hiwa-i-te-rangi. She is the star where we send our plans for the next year. Secondly that is the name of my daughter; she is the perfect person to embody the fruits of this Matariki initiative so that's me.]